Protokol permanent in plek
Op Woensdag 17 Junie is daar weer aan alle ouers 'n opsommende protokol uitgestuur rakende die stappe wat geneem moet word indien enige Helpie vermoed dat hulle dalk met die Covid-19-virus besmet kan wees. Bestudeer dit asb. noukeurig.
Ons leerders mag 'n Helpmekaar-masker, 'n mediese masker of alternatiewelik 'n gesigskerm dra saam met hul skoolklere.
Was gereeld jou hande en handhaaf asb. te alle tye die voorgeskrewe sosiale distansiëring van 1.5m.
Roosters en reëlings
Verwittig u asb met die volgende dokumente wat aangeheg is: (klik net op die spesifieke dokument se naam om dit af te laai)
Middag-bustye (22 – 26 Junie)
Graad 10-eksamenrooster (volg eerste week gewone e-roostertye)
Graad 8+9 – e-rooster (bly onveranderd)
Alle eksamenvraestelle MOET afgelê word – geen leerder sal hierdie termyn 'n aangepaste punt kry nie.
Let daarop dat Graad 10 en 11 se vraestelle vanaf 6 Julie eers om 09:00 begin (Bustye sal volg).
Alle Covid 19-aangeleenthede moet by JP van der Merwe aangemeld word.
Kultuuraand knus in jou huis
Die Helpmekaar winter-kultuuraand is elke jaar 'n lafenis vir siel en liggaam en hierdie termyn sal beslis nie anders wees nie. Skakel asseblief Saterdagaand, 20 Junie om 18:00 op Facebook in op die skakel wat jy sal ontvang en geniet 'n vol kultuurprogram @R50 vir die héle gesin.
Koop jou kaartjie hier: Kultuuraand
Helpies hang uit in 7de Laan
Twee Helpies en een oud-Helpie is tans besig om te skitter op die stel van 7de Laan. Dit is altyd vir ons verblydend as Helpies se talente ontgin word.
V.l.n.r.: Danielle Retief, Deânré Reiners en Vian Singleton
Taalonnies pronk op voorblad
'n Paar van ons Afrikaans-onnies het aan die Helpie-Flitse se boek-uitdaging deelgeneem en bewys dat hulle voorbladmateriaal is.
Leerders sorg vir DRAMA tuis
Die graad 9-drama-leerders het hierdie week hulle prakties tuis gedoen – Teatergrimering! Dit was natuurlik 'n groot uitdaging, omdat leerders alles tuis moet aanpak, maar hulle het hulle uitstekend van hul taak gekwyt.
Leerders kon hulle eie grimering ontwerp, oefenlopies tuis doen, en moes dit dan tydens hulle drama-periode afhandel (45minute) en 'n video-opname as bewyse stuur dat dit self gedoen is. Ouers, boeties en sussies was almal oulike modelle en dit was lekker dat hulle deel kon wees van hierdie assessering.